NARIADENIE KOMISIE (ES) č. 72/2005
zo 17. januára 2005,
ktorým sa pozastavuje preferenčné clo a opätovne sa zavádza spoločná colná sadzba pre dovoz jednokvetých klincov (štandard) pochádzajúcich z Predjordánska a z pásma Gazy
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
zreteľom na nariadenie Rady (EHS) č.4088/87 z 21. decembra 1987, ktorým sa určujú podmienky uplatňovania preferenčného dovozného cla pre niektoré kvetinárske produkty pochádzajúce z Cypru, Izraela, Jordánska a z Maroka, ako aj z Predjordánska a z pásma Gazy (1), najmä na článok 5 ods. 2 bod b),
keďže:
(1)
Nariadenie (EHS) č. 4088/87 určuje podmienky uplatňovania preferenčného cla pre veľkokveté ruže, malokveté ruže, jednokveté klince (štandard) a viackveté klince (spray) v miere tarifných kvót každoročne otvorených pre dovoz čerstvých rezaných kvetov do Spoločenstva.
(2)
Nariadenie Rady (ES) č. 747/2001 (2) upravuje otvorenie a spôsob riadenia tarifných kvót Spoločenstva pre kvety a kvetné puky rezané, čerstvé, pochádzajúce z Cypru, Egypta, Izraela, Malty, Maroka, z Predjordánska a z pásma Gazy.
(3)
Nariadenie Komisie (ES) č. 71/2005 (3) určilo výrobné a dovozné ceny Spoločenstva pre klince a ruže pre uplatňovanie režimu.
(4)
Nariadenie Komisie (EHS) č. 700/88 (4) určilo podmienky uplatňovania daného režimu.
(5)
Na základe zistení vykonaných podľa ustanovení nariadenia (EHS) č. 4088/87 a nariadenia (EHS) č. 700/88 sa dospelo k záveru, že podmienky podľa článku 2 ods. 2 nariadenia (EHS) č. 4088/87 pre pozastavenie preferenčného cla pre jednokveté klince (štandard) pochádzajúce z Predjordánska a z pásma Gazy boli splnené. Spoločná colná sadzba sa má opätovne zaviesť.
(6)
Podiel spomínaných produktov sa vzťahuje na obdobie od 1. januára do 31. decembra 2005. Na základe toho sa pozastavenie preferenčného cla a opätovné zavedenie spoločnej colnej sadzby uplatnia najneskôr do konca uvedeného obdobia.
(7)
V období medzi rokovaniami Riadiaceho výboru pre čerstvé rastliny a pestovanie kvetov musí Komisia prijať tieto opatrenia,
PRIJALA TOTO NARIADENIE:
Článok 1
Pre dovoz jednokvetých (štandard) klincov (kódy KN ex 0603 10 20) pochádzajúcich z Predjordánska a z pásma Gazy, sa preferenčné clo určené nariadením (ES) č. 747/2001 pozastavuje a spoločná colná sadzba sa opätovne zavádza.
Článok 2
Toto nariadenie nadobúda účinnosť 18. januára 2005.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 17. januára 2005